Publio Martio Vero

Publio Martio Vero Erromatar senatari eta jeneral bat izan zen. Bi aldiz izan zen kontsul. Vero Avidio Kasioren matxinadaren zapalketan parte-hartze oso garrantzitsua izan zuen, Marko Aurelio enperadoreari leial izaten jarraituz.

 Bizitza 
Vero Gallia Transalpinoa probintziako Tolosa kolonia erromatarretik zetorren. Bere lehen kargu ezaguna legatus legionis edo Legio V Macedonica legioaren komandantearena izan zen, K. o. 162an, Erroma eta Partiar Inperioaren arteko gerran. Gatazka amaitu ondoren, Vero kontsul suffectus izendatu zuten K. o. 166. urtean, Marko Vibio Liberalisekin batera. Urte berean, Kapadoziako gobernadore ere izendatu zuten, eta kargu horretan zegoen Avidio Kasioren matxinada piztu zenean.

Avidio Kasioren porrot eta heriotzaren ondoren, K. o. 175ean, Vero Kapadoziako gobernadore kargutik kendu zuten, bere ordez Gaio Arrio Antonino izendatuz, eta Vero Siriako gobernadore bihurtu zen, itxuraz probintzian inperioaren kontrola berrezarri ahal izateko. Bere leialtasuna saritu zuten, eta K. o. 179an kontsul arrunta izendatu zuten, Komodo enperadorearekin batera.

Ez da bere bizitzaz gehiago ezagutzen kontsul arrunta izan ondoren.

 Familia 
Vero Sergia Saturninarekin ezkondu zen, Ostiako biztanlea. Gutxienez seme bat izan zuten: Publio Martio Sergio Saturnino.

 Erreferentziak 

 Kanpo estekak 

Kategoria:Erromatarrak
Kategoria:Erromatar Inperioko kontsulak
Kategoria:Antzinako Erromako jeneralak